મુંબઈ – શેરબજારમાં આજે સતત બીજા દિવસે હાહાકાર મચી ગયો. રૂપિયાનું મૂલ્ય વધારે નબળું પડતાં, અમેરિકા-ચીન વચ્ચે વ્યાપાર-યુદ્ધ તીવ્ર થવાની આશંકા અને ગ્લોબલ માર્કેટમાં મિશ્ર સંકેતો વચ્ચે બીએસઈ બેન્ચમાર્ક ઈન્ડેક્સ સેન્સેક્સ આજે 509 પોઈન્ટ તૂટીને 37,413.13નો બંધ રહ્યો. જ્યારે નેશનલ સ્ટોક એક્સચેન્જનો સૂચકાંક નિફ્ટી 150.60 પોઈન્ટ અથવા 1.32 ટકા ગબડીને 11,287.50નો બંધ રહ્યો છે. સેન્સેક્સે માત્ર બે જ દિવસમાં 1,000 પોઈન્ટ ગુમાવ્યા છે.